# Üdvözöljük!

Gratulálunk VAIO(R) számítógépének megvásárlásához.
Ez a Felhasználói útmutató – Bevezető változat csak korlátozott körű tájékoztatást kínál a VAIO számítógéppel kapcsolatban. Ha ezt a fájlt a Felhasználói útmutató teljes változatára szeretné frissíteni, akkor tekintse meg A Felhasználói útmutató frissítése a legújabb kiadásra című szakaszt.

### Tartalom

- A Felhasználói útmutató frissítése a legújabb kiadásra
- Kapcsolódás az internethez
- A VAIO számítógép frissítése
- A VAIO számítógépen felmerülő problémák megoldása a VAIO Care használatával
- Terméktámogatási információk keresése
- Védjegyek

^ Oldal tetejére

# A Felhasználói útmutató frissítése a legújabb kiadásra

A Felhasználói útmutató teljes változata online érhető el. A Felhasználói útmutató – Bevezető változat teljes változatra történő frissítésével bármikor, még akár offline állapotban is elérheti az útmutatót.
A Felhasználói útmutató teljes változata az alábbi témákkal kapcsolatban tartalmaz információt:

- Alkatrészek leírása
- Szolgáltatások és a használatra vonatkozó instrukciók
- Óvintézkedések
- Hibaelhárítási tudnivalók

### Megjegyzés

A Felhasználói útmutató teljes változatára történő frissítéshez a számítógépet az internethez kell csatlakoztatni. A számítógép internetkapcsolatának létrehozására vonatkozó leírást a Kapcsolódás az internethez című részben találhatja.

## A Felhasználói útmutató teljes változatának letöltése

A jelen Felhasználói útmutató – Bevezető változat frissítésével elérheti a Felhasználói útmutató teljes változatát, amely részletes információkat tartalmaz a VAIO számítógéppel kapcsolatban.

1. Csatlakoztass a VAIO számítógépet az internethez.
2. Zárja be ezt az ablakot, majd kattintson a (Start), Minden program, majd ismét a VAIO útmutató menüpontra.
3. Megjelenik egy ablak, amely az útmutató frissítésére kínál lehetőséget. Kövesse a képernyőn megjelenő utasításokat.
Ez a fájl automatikusan frissül a Felhasználói útmutató teljes változatára.

### Tipp

- A frissítés végrehajtása időbe telhet.
- Ha a Felhasználói útmutató frissítésének lehetőségét felkínáló ablak nem jelenik meg, akkor győződjön meg arról, hogy VAIO számítógépe csatlakozik az internethez, majd ismételje meg a fent leírt műveletet. Ha a frissítési ablak továbbra sem jelenik meg, indítsa el a VAIO Update alkalmazást, amelynek segítségével kézzel is megkeresheti és letöltheti a Felhasználói útmutatót. A VAIO Update frissítésével kapcsolatban A VAIO számítógép frissítése című szakaszban olvashat további tájékoztatást.

## A Windows operációs rendszert és a szoftverműveleteket bemutató súgófájlok megtekintése

Ha a VAIO számítógép használata során problémák merülnek fel, próbálja a Windows súgó és támogatás szolgáltatását vagy az alkalmazások saját súgófájljait használni.
A Windows súgó és támogatás szolgáltatás eléréséhez kattintson a (Start) gombra, majd a Súgó és támogatás menüpontra.
^ Oldal tetejére

# Kapcsolódás az internethez

A Felhasználói útmutató teljes változatának letöltéséhez a VAIO számítógépet csatlakoztatni kell az internethez.

## Teendők az internetkapcsolat létrehozása előtt

Az internet használata előtt szerződést kell kötnie egy internetszolgáltatóval (ISP), és be kell állítania a VAIO számítógép internetkapcsolatához szükséges eszközöket.
Az internetszolgáltató (ISP) által kínált internetes kapcsolattípusok az alábbiak lehetnek:

- Otthoni optikai kábel (FTTH)
- Digitális előfizetői vonal (DSL)
- Kábelmodem
- Műholdas internetkapcsolat
- Telefonos internetkapcsolat

Az internet eléréséhez szükséges eszközökre és a VAIO számítógép internetkapcsolatának létrehozására vonatkozó részletes információkért forduljon az internetszolgáltatóhoz (ISP).
A következő leírás egy adott internetcsatlakozási módra mutat példát.

## A hálózat (LAN) használata

VAIO számítógépét LAN-kábel (nem tartozék) segítségével csatlakoztathatja különféle hálózatokhoz. Csatlakoztassa a LAN-kábel (nem tartozék) egyik végét a számítógép LAN csatlakozójához, a másik végét pedig a hálózathoz. A LAN-hozzáféréshez szükséges részletes beállításokkal és eszközökkel kapcsolatban érdeklődjön a hálózati rendszergazdánál.

### Megjegyzés

A kapcsolódás, illetve a beállítás módja, valamint az ehhez szükséges eszközök a hálózati környezettől függően eltérőek.

## A vezeték nélküli LAN-hálózat (Wi-Fi) használata

Első lépésként létesítsen vezeték nélküli LAN-kapcsolatot a VAIO számítógép és egy hozzáférési pont (nem tartozék) között. További tudnivalókért tekintse meg a Windows súgó és támogatás szolgáltatását.

## Vezeték nélküli LAN-kommunikáció elindítása a VAIO Easy Connect segítségével

A VAIO Easy Connect útmutatásának követésével egyszerűen alakíthat ki vezeték nélküli LAN-kommunikációs csatornát. A VAIO Easy Connect támogatást biztosít, és különösen olyankor rendkívül hasznos, ha először hoz létre vezeték nélküli internetkapcsolatot otthonában, vagy nyilvános vezeték nélküli hálózathoz (Wi-Fi hotspot) csatlakozik.

1. Kattintson a (Start) gombra, majd a Minden program, a VAIO Easy Connect és az Egyszerű internetkapcsolat-beállítás menüpontra.
2. Kövesse a képernyőn megjelenő instrukciókat a vezeték nélküli LAN-kapcsolat létrehozásához.

^ Oldal tetejére

# A VAIO számítógép frissítése

A VAIO számítógép hatékonyságának, biztonságának és funkcióinak javítása érdekében mindenképpen frissítse a számítógépet az alábbi alkalmazások használatával.

### Megjegyzés

A frissítések letöltéséhez a VAIO számítógépnek csatlakoznia kell az internethez.

## A Windows Update használata

A Windows Update lehetővé teszi a VAIO számítógép működési stabilitásának növelését.

1. Kattintson a (Start) gombra, a Minden program, majd a Windows Update menüpontra.
2. Kövesse a képernyőn megjelenő utasításokat.

## A VAIO Update használata

A VAIO Update program automatikusan értesíti Önt az interneten elérhető legújabb frissítésekről, és letölti, majd telepíti azokat a VAIO számítógépre.

1. Kattintson a (Start) gombra, a Minden program, majd a VAIO Update menüpontra.
2. Kövesse a képernyőn megjelenő utasításokat.

## A vírusirtó szoftver frissítése

Az internetbiztonsági programok legújabb frissítéseinek telepítésével megvédheti számítógépét a biztonsági kockázatoktól. A frissítéseket a gyártó webhelyéről töltheti le és telepítheti.

1. Kattintson a (Start) gombra, a Minden program menüpontra, majd válassza ki a vírusirtó szoftvert.
2. A frissítések telepítéséhez kövesse a képernyőn megjelenő utasításokat.

^ Oldal tetejére

# A VAIO számítógépen felmerülő problémák megoldása a VAIO Care használatával

A VAIO Care segítségével rendszeresen ellenőrizheti a rendszer teljesítményét, és finomhangolhatja a teljesítménybeállításokat a számítógép optimális működésének megőrzése érdekében. Probléma esetén indítsa el a VAIO Care alkalmazást.
A VAIO Care a megfelelő lépések végrehajtásával és támogatási információk biztosításával segíti a problémák megoldását.

## A VAIO Care

indításához nyomja meg az ASSIST gombot a VAIO számítógép bekapcsolt állapotában.
Az alábbi képen példaként egy angol nyelvű VAIO Care képernyőfotó látható.

### Megjegyzés

A VAIO számítógép hibernált üzemmódjában ne nyomja meg az ASSIST gombot.

### Tipp

- Másik megoldásként kattintson a (Start) gombra, a Minden program, majd a VAIO Care menüpontra a VAIO Care alkalmazás indításához.
- További információkat a VAIO Care súgófájljában talál.
- Ha a VAIO számítógép kikapcsolt állapotában nyomja meg az ASSIST gombot, akkor a VAIO Care Rescue alkalmazás indul el. A VAIO Care Rescue alkalmazás használatával a számítógép vészhelyzetek esetén állítható helyre, például olyankor, ha a Windows nem indul el.

^ Oldal tetejére

# Terméktámogatási információk keresése

A Sony online terméktámogatási webhelyén azonnal elérhetők az általános problémákkal kapcsolatos információk. A támogatásra vonatkozó információkat (például a terméktámogatási webhely URL-címét) megtalálja a VAIO Care alkalmazásban, illetve a mellékelt Üzembe helyezési útmutató kiadványban.

## A Sony online terméktámogatási webhely elérése a VAIO Care alkalmazásból

1. Kattintson a (Start) gombra, a Minden program, majd a VAIO Care menüpontra.
2. Kattintson a Kapcsolatfelvétel a Sony vállalattal menüpontra.
Az alábbi képen példaként egy angol nyelvű VAIO Care képernyőfotó látható.

^ Oldal tetejére

# Védjegyek

- A SONY név és a SONY embléma a Sony Corporation tulajdonában lévő bejegyzett védjegy.
- A VAIO név, a VAIO embléma és más Sony termékek, illetve szolgáltatások nevei a Sony Corporation tulajdonában lévő védjegyek vagy bejegyzett védjegyek.
- Az összes egyéb rendszer, termék, illetve szolgáltatás neve azok tulajdonosainak védjegye.
- Az útmutatóban a TM és az (R) jelölés nincs feltüntetve.

^ Oldal tetejére

Copyright 2011 Sony Corporation