VAIO Felhasználói útmutató VPCEH2/VPCEJ2/VPCEK2/VPCEL2 sorozat

Reference

# A vezeték nélküli helyi hálózat használatával kapcsolatos megjegyzések

A vezeték nélküli helyi hálózat funkció használatának megkezdése előtt olvassa el a helyes felhasználásra vonatkozó alábbi figyelmeztetéseket.

- Néhány országban/területen a vezeték nélküli hálózati termékek használatát korlátozhatják a helyi szabályozások.

- A vezeték nélküli hálózati eszközök a 2,4 GHz-es frekvenciasávban működnek, amelyet számos más eszköz is használ. Bár a vezeték nélküli hálózati eszközök minimalizálják az azonos frekvenciasávot használó egyéb eszközök által okozott rádiófrekvenciás interferenciát, ez az interferencia mégis a kommunikáció sebességének és hatótávolságának csökkenését, illetve kommunikációs hibák megjelenését okozhatja.

- Ha VAIO számítógépének BLUETOOTH funkciója és 2,4 GHz-es vezeték nélküli helyi hálózati funkciója is engedélyezve van, interferencia léphet fel, ami csökkent adatátviteli sebességhez és más problémákhoz vezethet.

- Ha utazás közben szeretne vezeték nélküli hálózathoz kapcsolódni, lehetséges, hogy szerződést kell kötnie egy vezeték nélküli hálózati szolgáltatóval.

- Ha VAIO számítógépe az IEEE 802.11a/b/g/n szabványnak felel meg, az 5 GHz-es vezeték nélküli hálózati funkció kültéri használatát a törvény tiltja.

- A kommunikáció sebessége és hatótávolsága a következő körülményektől függően változhat:

- Az eszközök távolsága

- Az eszközök között található fizikai akadályok

- Az eszköz konfigurációja

- A rádiójel-átviteli körülmények

- A környezet (például a falak alapanyaga)

- A használt szoftver
  A nem megfelelő jelátviteli körülmények miatt a kommunikáció meg is szakadhat.

- A műszaki jellemzőknél megadott adatátviteli sebesség egy elméleti maximális érték, és nem feltétlenül tükrözi a valós adatátviteli sebességet.

- Előfordulhat, hogy a kommunikáció valódi sebessége alacsonyabb a VAIO számítógép képernyőjén kijelzettnél.

- A 2,4 GHz-es és az 5 GHz-es frekvenciasávot használó vezeték nélküli hálózatok nem tudnak egymással kommunikálni.

- Az IEEE 802.11g és az IEEE 802.11n (2,4 GHz) szabványnak megfelelő hálózatok adatátviteli sebessége interferencia okozta hatásoknak lehet kitéve az IEEE 802.11b szabványnak megfelelő termék használata esetén. Az IEEE 802.11g és az IEEE 802.11n szabványnak megfelelő hálózatok automatikusan csökkentik az átviteli sebességet, hogy megőrizzék kompatibilitásukat az IEEE 802.11b szabványnak megfelelő termékekkel. Az átviteli sebesség visszaállítható a hozzáférési pont csatornabeállításainak megváltoztatásával.

- Ad hoc típusú hálózatokon nem érhető el az IEEE 802.11a és az IEEE 802.11n szabvány.

- A vezeték nélküli hálózati funkció azonnali letiltásához állítsa a WIRELESS kapcsolót OFF állásba.

- A WLAN szabvány a következő titkosítási módszereket tartalmazza: WEP-titkosítás (Wired Equivalent Privacy, vezetékes hálózatokkal egyenértékű biztonsági protokoll), WPA2-titkosítás (Wi-Fi Protected Access 2) és WPA-titkosítás (Wi-Fi Protected Access). Az IEEE és a Wi-Fi Alliance által közösen javasolt WPA2-titkosítás és WPA-titkosítás olyan együttműködést lehetővé tevő biztonsági fejlesztéseken alapuló szabványok specifikációi, amelyek megnövelik a meglévő Wi-Fi hálózatok adatvédelmi és hozzáférés-szabályozási szintjét. A WPA-titkosítást úgy dolgozták ki, hogy kompatibilis legyen a későbbi IEEE 802.11i specifikációval. A továbbfejlesztett adattitkosítási TKIP protokollt (Temporal Key Integrity Protocol), valamint a 802.1X és az EAP protokollt (Extensible Authentication Protocol) használó felhasználóhitelesítést alkalmazza. Az adattitkosítás védelmet nyújt az ügyfélrendszerek és a hozzáférési pontok közötti, sebezhető vezeték nélküli kapcsolaton keresztül történő átvitelhez. Emellett a helyi hálózatok további szokásos biztonsági mechanizmusai is részei az adatvédelemnek; ilyen például a jelszavas védelem, a végponttól végpontig történő titkosítás, a virtuális magánhálózatok és a hitelesítés. A WPA2-titkosítás (a WPA második generációja) erősebb adatvédelmet és hálózati hozzáférés-szabályozást valósít meg, és biztosítja a 802.11 szabvány összes verziójának megfelelő eszköz védelmét, beleértve a 802.11b szabványt, a 802.11a szabványt, a 802.11g szabványt és a 802.11n szabványt, többsávos és többmodalitású változatban. Ezenkívül az elfogadott IEEE 802.11i szabványon alapulva a WPA2-titkosítás kormányzati szintű biztonságot nyújt a National Institute of Standards and Technology (NIST) FIPS 140-2 szabványának megfelelő AES titkosítási algoritmus és a 802.1X-alapú hitelesítés felhasználásával. A WPA2-titkosítás visszamenőlegesen kompatibilis a WPA-titkosítással.

Kapcsolódó témák
A vezeték nélküli hálózatokra vonatkozó szabványok
A vezeték nélküli helyi hálózat használata előtt
A vezeték nélküli helyi hálózati kommunikáció megkezdése
A vezeték nélküli helyi hálózati kommunikáció befejezése
A BLUETOOTH(R) funkció használatával kapcsolatos megjegyzések <BLUETOOTH megoldással szerelt típusokhoz>