VAIO Felhasználói útmutató VPCEH2/VPCEJ2/VPCEK2/VPCEL2 sorozat

Task

# Az Alvó állapot üzemmód használata

Alvó állapot üzemmódban a VAIO számítógép összes szükségtelen eszköze kikapcsolt állapotban van, azonban néhány részegység továbbra is működik a számítógép üzemi állapotának fenntartása érdekében – beleértve az éppen használatban lévő adatok megőrzését is. Az Alvó állapot üzemmód például rövidebb szüneteknél hasznos.
Ha VAIO számítógépe ebben az üzemmódban van, tápellátás jelzőfénye lassú ütemben, narancssárgán villog. Ha a számítógép akkumulátorról üzemel, és az Alvó állapot üzemmódba váltás óta már eltelt bizonyos idő, a számítógép az alapértelmezett beállításnak megfelelően Hibernálás üzemmódra vált.

## Az Alvó állapot üzemmód bekapcsolása

1. Kattintson a (Start) gombra, majd a Leállítás gomb melletti nyílra, végül válassza az Alvó állapot lehetőséget.

Tipp

- Az alábbi művelet szintén Alvó állapotba kapcsolja VAIO számítógépét.

- Nyomja meg a tápellátás gombot (alapbeállítás szerint).
  Vegye figyelembe, hogy ha a tápellátás gombot négy másodpercnél hosszabban tartja nyomva, VAIO számítógépe automatikusan kikapcsol. Ha így tesz, a nem mentett adatok elvesznek.

## Visszatérés normál üzemmódba

1. Nyomja meg bármelyik billentyűt.

Megjegyzés

- Ha várhatóan hosszabb ideig nem használja VAIO számítógépét, és az nincs csatlakoztatva hálózati áramforráshoz, kapcsolja a számítógépet Hibernálás üzemmódba (vagy kapcsolja ki).

Tipp

- Az alábbi művelet szintén normál módba állítja vissza VAIO számítógépét az Alvó állapot üzemmódból.

- Nyomja meg a tápellátás gombot.
  Vegye figyelembe, hogy ha a tápellátás gombot négy másodpercnél hosszabban tartja nyomva, VAIO számítógépe automatikusan kikapcsol. Ha így tesz, a nem mentett adatok elvesznek.

- Alapértelmezés szerint VAIO számítógépe Alvó állapot üzemmódba kapcsol, ha hálózati tápellátásról üzemeltetve kb. 30 percig nem észlel felhasználói műveletet.

Kapcsolódó témák
Az energiatakarékos üzemmód leírása
A Hibernálás üzemmód használata
Az áramforrás használatával kapcsolatos megjegyzések
Az Alvó állapot üzemmódra vonatkozó megjegyzések
Az akkumulátoros üzemidő meghosszabbítása