VAIO Felhasználói útmutató VPCEH2/VPCEJ2/VPCEK2/VPCEL2 sorozat

Reference

# Megjegyzések a „Memory Stick” memóriakártya használatára vonatkozóan

A „Memory Stick” memóriakártya használatának megkezdése előtt olvassa el a helyes felhasználásra vonatkozó alábbi figyelmeztetéseket.

- A „Memory Stick” memóriakártyát tartsa gyermekektől távol, mert fennáll a veszélye, hogy a gyermekek lenyelik azt.

- Ne érjen a „Memory Stick” csatlakozójához sem az ujjaival, sem fémből készült tárggyal.

- A „Memory Stick” kifinomult elektronikus részegységeket tartalmaz. Ne tegye ki ütődésnek, ne hajlítsa meg és ne ejtse le.

- Ne szerelje szét és ne alakítsa át a „Memory Stick” memóriakártyát.

- A „Memory Stick” memóriakártyát ne tegye ki nedvességnek.

- Ne használja és ne tárolja olyan helyen az eszközt, ahol a következő hatások érhetik:

- rendkívül magas hőmérséklet (például napsütötte autóban)

- közvetlen napsugárzás

- magas páratartalom vagy korrozív anyagok

- nagy mennyiségű por

- Mindenképpen olyan „Memory Stick” memóriakártyát és átalakítót használjon, amely megfelel a VAIO számítógép által támogatott szabványoknak. A nem kompatibilis kártyák, illetve átalakítók beragadhatnak a foglalatba, ami károsíthatja a számítógépet.

- Írásvédett „Memory Stick” memóriakártyára nem lehet adatot írni.

- Ajánlott biztonsági másolatot készíteni a fontos adatokról.

- A tárolt adatok elveszhetnek, illetve sérülhetnek a következő esetekben:

- Ha eltávolítja a „Memory Stick” memóriakártyát vagy kikapcsolja a VAIO számítógépet, miközben az adathordozó-hozzáférési jelzőfény világít.

- Ha a „Memory Stick” memóriakártyát statikus elektromosságnak vagy elektromos zajnak kitett helyen használja.

- Hordozáshoz tegye a védőtokjába a „Memory Stick” memóriakártyát, hogy elkerülje annak elektrosztatikus feltöltődését.

- Mielőtt a „Memory Stick” memóriakártyát nem számítógépben (hanem például digitális fényképezőgépben vagy hordozható audioeszközben) használná, az adott eszköz segítségével formázza meg a „Memory Stick” memóriakártyát.
  Egyes eszközök nem feltétlenül támogatják a számítógépek által használt fájlrendszert, ezért üzenetben javasolják a „Memory Stick” memóriakártya megformázását. Ilyen esetben másolja a „Memory Stick” memóriakártyán tárolt adatokat VAIO számítógépére, majd az adott eszköz segítségével formázza meg a „Memory Stick” memóriakártyát. A „Memory Stick” memóriakártyán található összes adat törlődik a formázás során.
  További részleteket az eszközhöz mellékelt útmutató tartalmaz.

- Ne helyezzen más tárgyat a „Memory Stick” foglalatba.

- A „Memory Stick” foglalat kizárólag „Memory Stick” memóriakártya használatára (adatok írására és olvasására) szolgál, másra nem használható.

## Megjegyzések a „Memory Stick Duo” memóriakártya használatára vonatkozóan

„Memory Stick Duo” memóriakártya használata esetén ne írjon vékony hegyű tollal a memóriakártyára ragasztott címkére. A memóriakártyára kifejtett nyomás károsíthatja a belső alkatrészeket.

## Megjegyzések a „Memory Stick Micro” memóriakártya használatára vonatkozóan

- „Memory Stick Micro” („M2”) használata előtt helyezze be a kártyát „M2” Duo-átalakítóba. Ha ilyen memóriakártyát átalakító nélkül helyez „Memory Stick Duo” foglalatba, előfordulhat, hogy kivenni már nem tudja.

- A „Memory Stick Micro” memóriakártyát, illetve az „M2” Duo átalakítót tartsa gyermekektől távol. Az eszközök esetleges lenyelése káros az egészségre.

Kapcsolódó témák
A „Memory Stick” leírása
Kompatibilis „Memory Stick”
„Memory Stick” memóriakártya behelyezése, illetve eltávolítása
„Memory Stick” memóriakártya formázása