VAIO Felhasználói útmutató VPCEH2/VPCEJ2/VPCEK2/VPCEL2 sorozat

Task

# Az Internet használata a Windows elindítása nélkül (webhelyek gyors elérése)(a Web gomb)

A webhelyek gyors elérése funkcióval azonnal, a Windows elindítása nélkül elérheti az internetet.

1. Nyomja meg a WEB gombot, amikor a VAIO számítógép ki van kapcsolva. [Részletek]

1. Kövesse a kezdeti beállítási varázsló utasításait.

A kezdeti beállítást csak egyszer kell elvégezni, a következő alkalomtól kezdve a WEB gomb megnyomásával elindul a webhelyek gyors elérése funkcióhoz használt webböngésző.
A webhelyek gyors elérése funkcióval kapcsolatos részletes információkért kattintson a képernyő jobb alsó sarkában található (Súgó) ikonra.
Megjegyzés

- A WEB gomb nem használható, ha a VAIO számítógép alvó vagy hibernált üzemmódban van.

Tipp

- Ha a VAIO számítógép be van kapcsolva, és Ön éppen bejelentkezik a Windowsba, akkor a WEB gomb megnyomása a gombhoz rendelt alapértelmezett webböngészőt indítja el.

## Kilépés a webhelyek gyors elérése funkcióból

1. Kattintson a képernyő bal alsó sarkában található (Tápellátás) ikonra.

Megjegyzés

- A Windows elindításához előbb ki kell lépnie a webhelyek gyors elérése funkcióból.

Tipp

- Másik megoldásként a VAIO számítógép WEB gombjának vagy (Tápellátás) gombjának segítségével is kiléphet a webhelyek gyors elérése funkcióból.

## A webhelyek gyors elérése funkcióval kapcsolatos megjegyzések

A webhelyek gyors elérése funkció aktiválása után a következők nem használhatók:

- a funkcióbillentyűk, kivéve az F2, F3 és F4 billentyűk, az Fn billentyűvel együtt gyorsbillentyűként alkalmazva;

- a Scr Lk billentyű az Fn billentyűvel együtt gyorsbillentyűként alkalmazva;

- az ASSIST gomb;

- a VAIO gomb;

- minden port, csatlakozó és memóriakártya-foglalat, kivéve a helyi hálózati (LAN) csatlakozót, a fejhallgató-csatlakozót, az USB-csatlakozókat és a DC IN tápcsatlakozót;

- az Intel(R) Wireless Display (csak egyes típusok esetében elérhető).

Megjegyzés

- Bizonyos USB-eszközök nem működnek a VAIO számítógép USB-csatlakozóival.