VAIO Felhasználói útmutató VPCEH2/VPCEJ2/VPCEK2/VPCEL2 sorozat

Reference

# Lemezek használatára vonatkozó megjegyzések
<Optikai meghajtóval szerelt típusok>

Vegye figyelembe a következőket, ha lemezt helyez be VAIO számítógépének optikai meghajtójába.

## A lemezek lejátszásával kapcsolatos megjegyzések

- A rendszerkörnyezettől függően előfordulhat, hogy DVD/BD/AVCHD lemez lejátszása közben szaggatottá válik a hang és/vagy a képi tartalom. Emellett előfordulhat, hogy egyes lemezeket nem lehet lejátszani VAIO számítógépén.

- Lemezek lejátszásakor:

- Zárja be a videomemóriát használó többi szoftveralkalmazást.

- Ne váltson másik megjelenítési kimenetre (a számítógép képernyőjéről külső megjelenítő eszközre, illetve fordítva).

- VAIO számítógépe lejátszószoftver segítségével játssza le a lemez tartalmát, azaz használja a rendszer processzorát. Emiatt a lejátszószoftverrel párhuzamosan futó alkalmazások bezárásával javíthatja a lejátszás folyamatosságát.

## Írható lemezek lejátszásával kapcsolatos megjegyzések

- Egyes CD-lejátszók nem feltétlenül alkalmasak CD-R vagy a CD-RW adathordozón létrehozott zenei CD lemezek lejátszására.

- Egyes DVD-lejátszók nem feltétlenül alkalmasak DVD+R DL, DVD-R DL, DVD+R, DVD+RW, DVD-R, DVD-RW, illetve DVD-RAM adathordozón létrehozott DVD lemez lejátszására.

- A VAIO számítógépe segítségével létrehozott BD-R, illetve BD-RE-lemezt nem lehet olyan Blu-ray Disc eszközzel lejátszani, amely csak a BD-RE Ver.1.0 szabványt támogatja. (DVD SuperMulti Blu-ray Disc meghajtóval szerelt típusok)

## Tippek a sikeres adatíráshoz

- Lemez írása közben ne csatlakoztasson, illetve ne is húzzon ki tápkábelt sem a tápegységnél, sem a számítógépnél.

- Az írási folyamat tovább tarthat az előre jelzettnél, mert egyes szoftverek az írási művelettel párhuzamosan ellenőrzik is az adatokat.

- A Sony nem vállal felelősséget semmilyen olyan veszteségért vagy kárért, amely az írási művelet hibájából fakad.